PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT 
asupra Propunerii legislative pentru modificarea 
Legii Arhivelor Naţionale nr. 16/1996

 Propunerea legislativă pentru modificarea Legii Arhivelor Naţionale nr.16/1996, a fost transmisă Comisiei pentru cultură, arte, mijloace de informare în masă, cu adresa nr.  P. l. - x  27 din 15 februarie 2010, înregistrată la Comisie cu nr. 30/ 288 din 16 februarie 2010 .

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmisă Comisiei pentru administraţie publică, amenajarea teritoriului şi echilibru ecologic şi Comisiei pentru apărare, ordine publică şi siguranţă naţională, care au transmis un avize negative, precum şi Comisiei juridice, de disciplină şi imunităţi, care a avizat favorabil propunerea legislativă. Comisia a examinat avizul favorabil cu observaţii şi propuneri nr. 1048/21.09.2009  emis de Consiliul Legislativ, precum şi Punctul de vedere al Guvernului, nr. 2717/27.10.2009, care nu susţine adoptarea acestei iniţiative legislative.

Potrivit prevederilor art. 73 din Constituţia României, republicată, proiectul de lege  face parte din categoria legilor ordinare. 


Propunerea legislativă a fost respinsă de Senat în şedinţa din 8 februarie 2010, în calitate de primă Cameră sesizată.


Iniţiativa legislativă a fost dezbătută în şedinţele Comisiei din 27 februarie 2010 şi 8 martie 2011. 


În conformitate cu prevederile art. 54 şi 55 din Regulamentul Camerei Deputaţilor, republicat, au participat la lucrările Comisiei domnul director adjunct NÁGY Zóltan Mihai şi doamna Ruxandra PRIMINESCU, şef birou, din partea Arhivelor Naţionale ale României.

Iniţiativa legislativă are ca obiect de reglementare modificarea şi completarea Legii Arhivelor Naţionale nr.16/1996, în sensul introducerii unor prevederi care să facă posibilă retragerea din administrarea Arhivelor Naţionale a documentelor ce fac parte din Fondul Arhivistic Naţional al României, dacă acestea au fost preluate în mod abuziv de la cultele religioase.

La lucrările Comisiei au fost prezenţi 15 deputaţi din totalul de 18 membri ai Comisiei.

Raportul Comisiei a fost adoptat cu majoritatea voturilor celor prezenţi în sală în momentul votului (12 voturi pentru, 2 voturi împotrivă şi 1 abţinere). 


În conformitate cu art. 75 alin. (1) şi (3) din Constituţia României, republicată şi art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

În urma dezbaterii, Comisia pentru cultură, arte, mijloace de informare în masă propune adoptarea Propunerii legislative pentru modificarea Legii Arhivelor Naţionale nr.16/1996,  cu  amendamente.

      PREŞEDINTE,

                             SECRETAR,


                 Raluca TURCAN

                Florin-Costin PÂSLARU
                    Şef birou,                                                                                 Consilier parlamentar,                                       


       Cristina Dan                                                                                        Dan Kalber        
      Amendamente admise 
        În urma dezbaterilor Comisia a hotărât adoptarea Propunerii legislative privind modificarea  Legii Arhivelor Naţionale                    nr. 16/1996, cu următoarele amendamente:
	Nr. Crt.
	Text lege 16/1996

Legea Arhivelor Naţionale
	Text Plx-27/2010
	Text propus de Comisie

(autorul amendamentului)
	Motivarea

amendamentelor propuse

	1.
	
	Titlul legii:

Lege pentru modificarea Legii Arhivelor Naţionale nr. 16/1996
	Titlul legii se modifică:

Lege pentru modificarea şi completarea Legii Arhivelor Naţionale nr. 16/1996
	 Pentru respectarea normelor de tehnică legislativă.

	2.
	
	“Articol unic - Legea Arhivelor Naţionale nr. 16/1996, publicată în Monitorul Oficial al României, Partea I nr. 71 din 09.04.1996, cu modificările şi completările ulterioare se modifică după cum urmează:
	Articol unic - Legea Arhivelor Naţionale nr. 16/1996, publicată în Monitorul Oficial al României, Partea I nr. 71 din 09.04.1996, cu modificările şi completările ulterioare se modifică şi se completează după cum urmează:
	Pentru respectarea normelor de tehnică legislativă Tehnică legislativă.

	3.
	Art. 19. - Documentele care fac parte din Fondul Arhivistic Naţional al României o dată intrate, potrivit legii, în depozitele Arhivelor Naţionale şi/sau ale direcţiilor judeţene ale Arhivelor Naţionale, nu mai pot fi retrase din administrarea acestora, cu excepţia celor predate în custodie.
	Art. 19 se modifică şi va avea următorul cuprins:
Documentele care fac parte din Fondul Arhivistic Naţional al României o dată intrate, potrivit legii în depozitele Arhivelor Naţionale sau ale direcţiilor judeţene ale Arhivelor Naţionale, nu mai pot fi retrase din administrarea acestora, cu excepţia celor predate în custodie sau preluate în mod abuziv.
	1. Articolul 19 se modifică şi va avea următorul cuprins:
“Art. 19. Documentele care fac parte din Fondul Arhivistic Naţional al României o dată intrate, potrivit legii, în depozitele Arhivelor Naţionale şi/sau ale direcţiilor judeţene ale Arhivelor Naţionale, nu mai pot fi retrase din administrarea acestora, cu excepţia celor predate în custodie sau preluate în mod abuziv de la cultele religioase, în baza Decretului nr. 153 / 1950 pentru predarea arhivelor confesionale de stare civilă către Oficiile de Stare Civilă, respectiv, Decretul nr. 472/1971 privind Fondul Arhivistic Naţional al Republicii Socialiste România, modificat prin Decretul Consiliului de Stat nr. 206 / 1974.

( Amendament propus de domnul deputat Márton Árpád)
	Pentru a introduce o prevedere clară cu specificarea tipului de documente şi a documentelor în baza cărora au fost preluate abuziv o serie de documente.

	4.
	
	După art. 19 se introduce un nou articol, art. 191 care va avea următorul cuprins:

Cererea de revendicare se depune la Arhivele Naţionale sau la direcţiile judeţene ale Arhivelor Naţionale. Cererea se soluţionează în termen de 30 de zile. Hotărârea poate fi atacată, după caz, în termen de 15 zile de la comunicare la judecătoria în a cărei rază teritorială îşi are sediul arhiva.
	2. După art. 19 se introduce un nou articol, art. 191 care va avea următorul cuprins:

“Art. 191.- (1) Cererea de revendicare a documentelor prevăzute la art. 19 se depune la Arhivele Nazionale, sau la serviciile judeţene/serviciul municipiului Bucuresti ale/ al Arhivelor Naţionale. Cererea se soluţionează în termen de 30 de zile. Hotărârea poate fi atacată, în termen de 15 zile de la comunicare, la judecătoria în a cărei rază teritorială îşi are sediul arhiva.
(2) Retrocedarea, în natură, a fondurilor arhivistice preluate în mod abuziv de la cultele religioase, se realizează numai dacă beneficiarul retrocedării asigură păstrarea, conservarea, accesul publicului, punerea în valoare şi publicitatea fondurilor arhivistice, în aceleaşi condiţii ca şi Arhivele Naţionale. În situaţia în care, după retrocedare,  aceste condiţii nu mai pot fi asigurate, fondul arhivistic respectiv este preluat în custodia Arhivelor Naţionale.
(3) Fondurile arhivistice a căror păstrare, conservare, acces al publicului, punere în valoare şi publicitate nu pot fi asigurate, rămân în custodia Arhivelor Naţionale, fostul proprietar obţinând nuda proprietate şi accesul în condiţii similare angajaţilor Arhivelor Naţionale, urmând ca acestea să fie retrocedate în natură, în momentul în care acesta reuşeşte să se conformeze prevederilor alin. (2).
(4) Fondurile arhivistice preluate în mod abuziv de la cultele religioase se retrocedează episcopatelor cultelor respective. Prevederile alineatelor (2) şi (3) precum şi ale Capitolului V din prezenta lege se aplică în mod corespunzător”.
(1) (Amendament propus de domnul deputat Márton Árpád)
	Pentru introducerea unor completări privind retrocedarea şi condiţiile speciale pe care trebuie să le îndeplinească beneficiari retrocedării.


                                              PREŞEDINTE,

                                                                      SECRETAR,


                                             Raluca TURCAN
                                                              Florin - Costin PÂSLARU

                                                     Şef birou,                                                                                                                               Consilier,                             

                                                            Cristina Dan                                                                                                                            Dan Kalber        

